Жәнібек Әлімханұлы әлем чемпионымен жекпе-жекке түсуі мүмкін
"Жәнібек Әлімханұлы әлем чемпионымен жекпе-жекке түсуі мүмкін" | "https://abai.kz/post/175823"
TITLE: Жәнібек Әлімханұлы әлем чемпионымен жекпе-жекке түсуі мүмкін
URL: https://abai.kz/post/175823
META: "Жәнібек Әлімханұлы әлем чемпионымен жекпе-жекке түсуі мүмкін" | "https://abai.kz/post/175823"
DATE: 08.11.2023
AUTHOR(s): Abai.kz
TOTAL WORDS: 108
TEXT: LDUBB Boxing YouTube бокс арнасының авторы Буг Уильямс әлеуметтік желіде WBO және IBF нұсқалары бойынша орта салмақтағы әлем чемпионы, қазақстандық боксшы Жәнібек Әлімханұлына (15-0, 10 КО) үндеу жасады. Бұл туралы Sports.kz порталы хабарлады. Уильямс Boxingscene.com порталында Әлімханұлының WBC нұсқасы бойынша орта салмақтағы «уақытша» белбеу иегері, Доминикан Республикасының спортшысы Карлос Адаместі (23-1, 18 КО) сынға алғаны туралы баяндалған жарияланымға жауап берді. «Ақпан айындағы жекпе-жекке дайындал», - деп жазды Уильямс X әлеуметтік желіде. Ол осы арқылы Әлімханұлына Адамеспен 2024 жылдың қысында болатын жекпе-жекті меңзеді. Айта кетейік, Карлос Адамес әлеуметтік желіде Жәнібек Әлімханұлын жекпе-жекке бірнеше рет шақырды, алайда қазақстандық спортшы өзі толыққанды әлем чемпионы болмағандықтан, доминикандықпен жұдырықтасуға құлшыныс танытпай отыр. Abai.kz
